
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 SC2022-14822/16.06.2022
RAPORT DE SPECIALITATE
Privind trecerea din domeniul public al Municipiului Timișoara în domeniul privat al Municipiului Timișoara a terenului înscris în CF nr. 447694 Timișoara, nr. top. 7250/2 și împuternicirea Comisiei de Negociere cu Terții a Consiliului Local al Municipiului Timișoara pentru negocierea sultei în vederea încetării stării de coproprietate prin iesire din indiviziune cu plata sultei asupra cotei de 1/2   din terenul situat în strada Ștefan cel Mare nr. 48, înscris CF nr. 447694 Timișoara, 
nr. top. 7250/2, în suprafață de 605 mp
             Având în vedere referatul de aprobare al proiectului de hotărâre nr. SC2022-14822/16.06.2022 al Primarului Municipiului Timișoara și proiectul de hotărâre Privind trecerea din domeniul public al Municipiului Timișoara în domeniul privat al Municipiului Timișoara a terenului înscris în CF nr. 447694 Timișoara, nr. top. 7250/2 și împuternicirea Comisiei de Negociere cu Terții a Consiliului Local al Municipiului Timișoara pentru negocierea sultei în vederea încetării stării de coproprietate prin iesire din indiviziune cu plata sultei asupra cotei de 1/2  din terenul situat în strada Ștefan cel Mare nr. 48, înscris CF nr. 447694 Timișoara, nr. top. 7250/2, în suprafață de 605 mp, facem următoarele precizări :

Terenul care face obiectul acestui proiect aparține intravilanului Municipiului Timișoara și este situat în strada Ștefan cel Mare nr. 48, imobilul fiind înscris în CF nr. 447707 Timișoara, nr. top 7252/1, în suprafață de 605 mp, cota de 1/2 fiind proprietatea SC Artemis Real Estate SRL și ½ din teren este proprietatea Municipiului Timișoara.
Proprietarii cotei de 1/2 din teren au solicitat prin adresă înregistrată la Primăria Municipiului Timișoara cu nr. CT2022-000786/08.02.2022 trecerea  terenului din domeniul public al Municipiului Timișoara în domeniul privat al Municipiului Timișoara acesta nefiind de uz sau interes public și ieșirea din indiviziune asupra cotei de 1/2  din terenul înscris în CF nr. 447694 Timișoara nr. top. 7250/2, proprietar Municipul Timișoara.
Potrivit art. 676 alin.2) lit. a) din Codul Civil, (2)Dacă bunul este indivizibil ori nu este comod partajabil în natură, partajul se va face în unul dintre următoarele moduri:

a)atribuirea întregului bun, în schimbul unei sulte, în favoarea unuia ori a mai multor coproprietari, la cererea acestora;

Menționăm că terenul nu este comod partajabil în natură, întrucât din punct de vedere urbanistic suprafața rezultată nu respectă indicii urbanistici.

Mai mult decât atât, prin Avizul de oportunitate al Direcției Generale de Urbanism nr. 55/10.12.2020 pentru elaborare PUZ Locuire colectivă și funcțiuni complementare, comerciale, servicii, activități economice de tip terțiar, str. Gloriei nr. 11, BV. Eroilor nr. 71, str. Ștefan cel Mare nr. 48-52, Vărădia, Timișoara, este prevăzut ca accesul auto și pietonal să se realizeze și din str. Ștefan cel Mare.
Având în vedere prevederile OUG 57/2019 privind codul Administrativ, art.361, alin.(2) “Trecerea unui bun din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respective a Consiliului General al Municipiului București ori a consiliului local al comunei, al orașului sau al municipiului, după caz, dacă prin lege nu se dispune altfel.”
Potrivit OUG 57/2019, art.286, alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național sau județean.”

         
Menționăm faptul că imobilul – teren nu poate fi partajat în natură în vederea valorificării acestuia prin edificare, drept urmare ieșirea din indiviziune prin plata unei sulte este valorificarea maximă a acestuia.
          Având în vedere solicitarea SC ARTEMIS REAL ESTATE SRL, în calitate de coproprietar al imobilului înscris în CF nr. 447694 Timișoara, str. Ștefan cel Mare nr. 48, de cumpărare a cotei de 1/2  din terenul înscris în CF nr. 447694 Timișoara nr. top. 7250/2, proprietar Municipul Timișoara.

          
Prin prezentul referat se solicită trecerea din domeniul public al Municipiului Timișoara în domeniul privat al Municipiului Timișoara a terenului înscris în CF nr. 447694 Timișoara, nr. top. 7250/2 și împuternicirea Comisiei de Negociere cu Terții a Consiliului Local al Municipiului Timișoara pentru negocierea sultei în vederea încetării stării de coproprietate prin iesire din indiviziune cu plata sultei asupra cotei de ½ din terenul situat în strada Ștefan cel Mare nr. 48, înscris CF nr. 447694 Timișoara, nr. top. 7250/2, în suprafață de 605 mp, valorificându-se astfel terenul respectiv.
        
Comisia de Negociere cu Terții a Consiliului Local al Municipiului Timișoara se va întruni doar după reglementarea situației juridice a terenului, precum și după stabilirea valorii terenului printr–un raport de evaluare realizat de către evaluatorul, membru ANEVAR, cu care Municipiul Timișoara are relații contractuale.
Având în vedere cele menţionate mai sus, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului înscris în CF nr. 447694 Timișoara, nr. top. 7250/2 și împuternicirea Comisiei de Negociere cu Terții a Consiliului Local al Municipiului Timișoara pentru negocierea sultei în vederea încetării stării de coproprietate prin iesire din indiviziune cu plata sultei asupra cotei de ½ din terenul situat în strada Ștefan cel Mare nr. 48, înscris CF nr. 447694 Timișoara, nr. top. 7250/2, în suprafață de 605 mp.

